Salvadora Medina Onrubia

Salvadora Medina Onrubia ( kobl- ba 23/03/1894 koe La Plata koe Argentina, aw- ba 21/06/1972 koe Buenos Aires ) tiyir wenyaxik is ezlopik is arotievik is ayikyevik. (es) La feminista de la roja cabellera, Clarin.com(es) Una biografía de Salvadora Medina Onrubia, blirizva kodoplekusa va Mil claveles colorados suterot(es) Yo, Salvadora, Soy mujer, deseo y fantaseo, La Biblioles

 Blirizva 
Bak taneaksat ke 1909 dodelafa yasterapa koe Buenos Aires gan ardial gaden gan Ramón Falcón bal Kerafa Safta wali 01/05 is 09/05 forteyoton zo rujar. Bata stakera va 12 ik 14 xonukik is 80 bakanik nekir. Simón Radowitzky jotafe arotievikye male Ukraina va kosik djukujaxadar. Ba 14/11/1909 va Ramón Falcón aorabilmason aytar. Gu xonuka zo lanzar azen gakera gu parmafa dagira koe grenyafa xalta ke Ushuaia zo nuner. Salvadora Medina Onrubia tisa san-alubdafa va inafa lazava narar. (es) Entrañable celebración de Salvadora Medina Onrubia, Lanacion.com.ar Va ini twadaalason tunar aze va toloya otcesisa yawara fukorlar. (es) ¡Arroja la bomba!, Vanina Escales - Marea Editorial, Editorialmarea.com.ar  Kaikion va Yrigoyen taneagadesik godelar enide Radowitzky di zo grigaker.Bantan ba 14/04/1930 tere zo emnagatar. López, Maira Una muestra en clave feminista, Pagina12.com.ar

Bak toleaksat ke 1912, Salvadora oxam tisa san-perdafa, va Carlos taneafe nazbeikye radekar.

Bak 1913 va suterotafa tegira koe Gualeguay is feleem ke Buenos Aires dum Fray Mocho virda bokar. Aze va Entre Ríos winka bulur ise va Buenos Aires koirubar. Mu La Protesta arotievafa fela toz kobar. Kadimion va Natalio Botana felusik kakever. Bak 1919 va ino kurer. Sin va baroy ar nazbeik di dikid.

Salvadora va bifeem ke Folvafa Safta koe Buenos-Aires wali 07 is 16 ke taneaksat ke 1909 tegipison paker, i ke Folvafa Safta adalana gan dodelafa yasterapa isu exaksara az forteyotafa rujara nekiyisa va loon 800 xonukesik is 3000 bakanik gan ardial is yona anambowerefa ervolita. 

Va La Protesta fela isu Fray Mocho isu Crítica webeyer. Suteroton, va konaka drunta suteyer, i va tulon Alma fuerte is La solución is Las descentradas is Un hombre y su vida. Va ezlak is warzotamak dere sanegayar is Akasha tanoy berpot. Va rumeikafa wenya sayudayar. (es) ¡Arroja la bomba! Salvadora Medina Onrubia y el feminismo anarcoSalvadora, la mujer detrás de la leyenda de rebelde roja cabellera, dene Lanacion.com.ar.

Ba 06/09/1930, moi grirunkara va Diario Crítica fela gan sayakafa torkeva ke José Félix Uriburu, do kurenik is mon bar-sanoy felusik zo koflintar. (es) Salvadora Medina Onrubia, la "descentrada" que se animó a todo, dene Infobae.com Gruadikafa lospa va « koxuca » mu Salvadora is inafa jonbarafa gropa vas ayikya is ezlopik is gadikya pu Uriburu erudar. Voxen ina va tunuyara movewar ise va vligura koe twa suteyena male flint pu Uriburu jadiwik muxar : (es) De anarquistas y feministas, mujeres latinoamericanas a principio del siglo XX, María Rosa Figari, María Marta Howhannesiann, Laura Sachetti. Koe PoSible virda, Serie centenario bicentenario, Ed. El Agora.(es) Marie Claire, ¿Cómo será la miniserie sobre las pioneras del feminismo argentino?, Marieclaire.perfil.com

Salvadora Medina Onrubia ba 21/06/1972 koe Buenos Aires awalkeyer.

 Suterot 
Wenya :
 Las Descentradas, 1929
 La casa de enfrente, 1926
Berpotamak :
 El vaso intacto y otros cuentos, 1926
 El libro himilde y doliente
Ezlak :
 La rueca milagrosa
 El misal de mi yoga
Berpot :
 Akasha
Undeks :
 Crítica y su verdad, Buenos Aires, Edición especial de la autora, 1958, (OCLC 3066278).

 Vuestexa 

 (es) Josefina Delgado, Salvadora : La dueña del Diario Crítica, Editorial Sudamericana, 2005, (ISBN 978-9500726030).
 (es) Tania Diz, Imaginación falogocéntrica y feminista, diferencia sexual y escritura en Roberto Arlt, Alfonsina Storni, Enrique González Tuñón, Roberto Mariani, Nicolás Olivari, Salvadora Medina Onrubia y María Luisa Carnelli, Buenos Aires, Facultad Latinoamericana de Ciencias Sociales, 2011.
 (fr) Hélène Finet, Salvadora Medina Onrubia, dramaturge et militante anarchiste : aux origines de l’identité féminine en Argentine, koe Nicolas Balutet, Contrabandista entre mundos fronterizos. Mélanges offerts au Professeur Hugues Didier, Paris, Publibook, 2010.
 (es) Cristina Guzzo, Las anarquistas rioplatenses, 1890-1990, Editorial Orbis Press, 2003, (OCLC 66462856).
 (es) Cristina Guzzo, Luisa Capetillo y Salvadora Medina Onrubia de Botana: Dos íconos anarquistas. Una comparación, Alpha, 12/2004, Universidad de Los Lagos, Departamento de Humanidades y Arte.
 (fr) Christine Legrand, La sulfureuse légende de Natalio Botana, Le Monde, 06/05/2009.
 (es) Nora Mantelli, Salvadora interpela el canon epistémico. Acerca de la categoría de género como contenido de enseñanza de la literatura. El caso de Salvadora Medina Onrubia, Aljaba, vol.15, 2010.
 (es) Maxine Molyneux, Movimientos de mujeres en América Latina : estudio teórico comparado, Universitat de València, 2003, bu 25 is darefu.
 (ca) Estel Negre, Salvadora Medina Onrubia (1894-1972)

Medina Onrubia (Salvadora)
Medina Onrubia (Salvadora)
Medina Onrubia (Salvadora)
Medina Onrubia (Salvadora)
Medina Onrubia (Salvadora)